Sam Dolgoff

Sam Dolgoff (1902 – 1990) era un anarchista statounitese de militantia syndicalista. Dolgoff ha nascite in Vitebsk in le Imperio Russe (hodie in Bielorussia), e ha movite in su infantia al citate de Nove York, ubi viveva in le Bronx e depost in le Basse Est de Manhattan ubi ille ha morite. Su patre era un pincelator de domos, e Dolgoff ha comenciate a laborar in le mesme travalio al etate de 11 annos, un occupation que ille manteneva tote su vita.

Sam ha affiliate se con le syndicato IWW, o Industrial Workers of the World (Travaliatores Industrial del Mundo), in le annos 1920 e se manteneva como un membro active tote su vita, jocante un parte active in le movimento anarchista durante un grande parte del seculo 20. Ille era le cofundator del revista Libertarian Labor Review, cuje nomine depost era cambiate a Anarcho-Syndicalist Review (Revista Anarchco-sindicalista). Dolgoff era un membro del Chicago Free Society Group in le annos 1920 e ha cofundate le Liga Libertari in Nove York in 1954. Ille ha scripte e articulos pro revistas anarchista e libros como le editor de anthologias altemente acclamate. Ille era active in varie causas, e appoiava regularmente a gruppos como le Club de Libros Libertari.

Dolgoff e su sposa Esther serviva como un ligamine inter le anarchismo del passato e le jovenes anarchista del decennios de 1960 e 1970 qui viveva in Nove York. Ille dava emphasis al radices anarchista del movimento travaliator e serviva como un contrapeso moderator del anarchistas del era punk qui tenteva al sabotage de institutiones e al confrontationes con le policia. Nonobstante que Dolgoff era un amico de Murray Bookchin, un importante anarchista theoric de ille periodo, se opponeva a su theoria del ecologia social, radicate como ille era in le tradition anarchista de Mikhail Bakunin e Petro Kropotkin.

Judith Malina era un amica de Dolgoff e ille es un personage in su drama Here We Are, producite in 2013 con Jay Dobkin in le parte de Sam Dolgoff.

 Ligamines externe 
The Anarchist Collectives: Workers' Self-Management in the Spanish Revolution 1936-1939, per Sam Dolgoff
Autonomía y federalismo, per Sam Dolgoff
Fragments: A Memoir, per Sam Dolgoff

Categoria:Anarchistas
Categoria:Gente ashkenazi
Categoria:Revolutionarios
Categoria:Guerra Civil Espaniol